[{"text_idx": "#000000", "text": "Kas vajate korra loomiseks klassis tuge?\nSaan u\u0308ldiselt ha\u0308sti hakkama, vajan harva juhtkonna/tugimeeskonna abi.\nMa ei oska hoida distsipliini ja to\u0308o\u0308meeleolu tunnis."}, {"text_idx": "#000001", "text": "Kas vajate korra loomiseks klassis tuge?"}, {"text_idx": "#000004", "text": "19. veebruari hiliso\u0303htul peatus Antsla Gu\u0308mnaasiumi va\u0308ravas buss rahvusvahelise seltskonnaga \u2013 22 o\u0303petajat ja 23 o\u0303pilast u\u0308heksast koolist u\u0308le kogu Euroopa. Ku\u0308lalisi olid vastu vo\u0303tmas 21 peret Antslast ja selle u\u0308mbruskonnast. Algas ja\u0308rjekordne projektikohtumine."}, {"text_idx": "#000005", "text": "Nimelt osaleb Antsla Gu\u0308mnaasium kaks aastat (2012\u20132014) kestvas Comeniuse projektis, mille teemaks on \u201eTervislike eluviiside ta\u0308htsus teismeliste seas erinevates Euroopa riikides\u201d. Koosto\u0308o\u0308partneriteks on ku\u0308mme kooli u\u0308heksast Euroopa riigist: Saksamaa, Eesti, Poola, Hispaania, Itaalia, Ungari, Leedu, Tu\u0308rgi ja Rumeenia, kes on esindatud kahe kooliga. Esimene kohtumine toimus eelmise aasta novembris Saksamaal Viersenis, nu\u0308u\u0308d oli siis teatepulk Antsla ka\u0308es. Projekt na\u0308eb ette, et o\u0303pilased majutatakse peredesse. Ta\u0308nu ta\u0308napa\u0308eva tehnilistele vo\u0303imalustele ja eelko\u0303ige sotsiaalmeediale olid vo\u0303o\u0303rustajad oma ku\u0308lalistega juba varem suhelnud ning saabujaid tervitati kui vanu tuttavaid."}, {"text_idx": "#000006", "text": "Projekti po\u0303hieesma\u0308rgiks on tervislike eluviiside edendamine teismeliste seas, kuid sellega kaasneb ka erinevate kultuuride, keelte ja koolisu\u0308steemide tundmao\u0303ppimine. Iga tegevus ja projektikohtumine lisab uut va\u0308a\u0308rtust nii o\u0303pilaste kui o\u0303petajate kogemuspagasisse. Kolm pa\u0308eva Antslas mo\u0308o\u0308dusid u\u0308histe tegevuste ta\u0308he all ning emotsioone ja teadmisi koguti kuhjaga."}, {"text_idx": "#000007", "text": "Orienteerumisma\u0308ng Antsla linnas, sportma\u0308ngud kooli vo\u0303imlas ning talisportimine Otepa\u0308a\u0308l innustasid o\u0303pilasi liikuma. Ku\u0308lalistele pakuti meie igapa\u0308evast ja va\u0308ga tervislikku koolilo\u0303unat \u2013 tava, mida paljudes Euroopa riikides ei ja\u0308rgita."}, {"text_idx": "#000008", "text": "Kuumast Hispaaniast otse lumisesse Eestisse"}, {"text_idx": "#000009", "text": "Igaks projektikohtumiseks teevad o\u0303pilased koduto\u0308o\u0308 ja esitlevad seda. Antslas ra\u0308a\u0308giti ilmast ja talispordi tegemise vo\u0303imalustest oma koduriigis. Ilm oligi selle kohtumise u\u0308ks kuumemaid teemasid, sest mitme riigi esindajad pidid Eesti veebruarikuise ilma jaoks tavapa\u0308rasest erinevaid riideid varuma. Esitluste ka\u0308igus saime teada, et kuigi lund ja talispordi tegemise vo\u0303imalusi leidub mingil ma\u0308a\u0308ral igas partnerriigis, pole talv kusagil nii ku\u0308lm, pikk ja lumerohke. Paljud o\u0303pilased polnud lund varem na\u0308inudki. Tuubitamine oli ko\u0303igi ku\u0308laliste jaoks esmakordne kogemus ning tekitas palju elevust. Hispaania so\u0303brad panid esimest korda alla murdmaasuusad. Otepa\u0308a\u0308 lumised ku\u0308nkad, pa\u0308ikeseline talveilm ja u\u0308hised tegevused lo\u0303id positiivse meeleolu ning nii mo\u0303nigi lubas Eestisse just talvel veel tagasi tulla."}, {"text_idx": "#000010", "text": "Ka Eesti Vabariigi aastapa\u0308evaaktus kujunes ku\u0308laliste jaoks elamuseks. Neid paelusid meie rahvariided, va\u0308ikesed kodutu\u0308tred ja noorkotkad ning trummitu\u0308drukud oma kaunites kostu\u0308u\u0308mides. Saksa o\u0303petaja Katrini so\u0303nul oli aktus ha\u0308sti korraldatud ning na\u0308itas, et eestlased hoolivad va\u0308ga oma kodumaast. Teine Saksa kooli o\u0303petaja Heinrich tuli aktusele juba ettevalmistunult, olles tutvunud Eesti Vabariigi ajalooga ja aastapa\u0308eva ta\u0308histamise traditsioonidega."}, {"text_idx": "#000011", "text": "Keeleo\u0303pe kulges intensiivselt kogu projektikohtumise jooksul. Kuigi to\u0308o\u0308keeleks oli inglise keel, muutus see tihti pigem vahendajaks kahe emakeele vahel. O\u0303petajad omandasid eestikeelseid so\u0303nu ja va\u0308ljendeid nii eesti keele tunnis kui ka suhtlusringis. Eriti aktiivsete keeleomandajatena paistsid silma Saksa o\u0303petaja Katrin ja Poola o\u0303petaja Marzena, kes Eesti o\u0303petajate abiga lausa omavahel eesti keeles vestelda pu\u0308u\u0308dsid. Ko\u0303ik o\u0303petajad said selgeks \u201eElagu Eesti!\u201d, mida pa\u0308rast pidulikku aktust eesti kolleegidele elavalt demonstreeriti. 11. klassi o\u0303pilane Kadriann oskab aga nu\u0308u\u0308d tervitada u\u0308heksas erinevas keeles ning jagab heameelega oma teadmisi teistelegi. Ku\u0308laliso\u0303pilased osalesid lisaks koolitundidele oma vo\u0303o\u0303rustajate vaba aja tegevustes, sealhulgas ku\u0308lastati Vo\u0303ru ja Tartut, orkestriproove ja kontserte, mis andsid elamusi vo\u0303o\u0303rustajate igapa\u0308evaelust."}, {"text_idx": "#000012", "text": "Reede o\u0303htul koguneti aga Antsla Kultuuri- ja Spordikeskusesse viimaseks koosviibimiseks. Jagati muljeid Eestis viibitud pa\u0308evadest, vaadati tantsuselts \u201ePa\u0308rliine\u201d etteasteid ning Playback show\u2019d. O\u0303htu kulminatsiooniks oli disko, mille ka\u0308igus kinnitati olemasolevaid ja so\u0303lmiti uusi so\u0303prussidemeid. Emotsioone peoo\u0303htust va\u0308ljendasid ko\u0303ik o\u0303pilased u\u0308livo\u0303rdes."}, {"text_idx": "#000014", "text": "Kogu Comeniuse grupp \u2013 ku\u0308lalised ja vo\u0303o\u0303rustajad"}, {"text_idx": "#000020", "text": "Raivo Juurak \u201cUkraina lapsed Laagna gu\u0308mnaasiumis\u201d"}, {"text_idx": "#000023", "text": "Muuseumid kutsuvad piiluma na\u0308ituste telgitagustesse"}, {"text_idx": "#000024", "text": "Pa\u0308ev ilma elektrita Tallinna Kihnu Lasteaia Va\u0308rvikildude ru\u0308hma na\u0308itelKohustuslik ja paratamatu kirjandusEesti keele ja kultuuri hoidmisest kolme koolijuhi pilgu la\u0308biO\u0303petajate Leht 3. veebruarilAasta kirjanduso\u0303petaja on Sirje Nootre"}]